ಕೇಜ್ರಿವಾಲ್‌ ‘ವಿದ್ಯುತ್‌ ಬಿಲ್‌ ಮನ್ನಾ’ ಭರವಸೆಗೆ ಅಮಿತ್‌ ಶಾ ವ್ಯಂಗ್ಯ
ನವದೆಹಲಿ,ಮೇ.13-ಆಮ್‌ ಆದಿ ಪಕ್ಷದ (ಎಎಪಿ) ನಾಯಕ ಅರವಿಂದ್‌ ಕೇಜ್ರಿವಾಲ್‌ ಅವರು ಘೋಷಿಸಿದ 10 ಭರವಸೆಗಳ ಮೇಲೆ ವಾಗ್ದಾಳಿ ನಡೆಸಿರುವ ಕೇಂದ್ರ ಗಹ ಸಚಿವ ಅಮಿತ್‌ ಶಾ ಅವರು 22 ಸ್ಥಾನಗಳಲ್ಲಿ ಸ್ಪರ್ಧಿಸುತ್ತಿರುವ ಪಕ್ಷವು ದೇಶಾದ್ಯಂತ ವಿದ್ಯುತ್‌ ಬಿಲ್‌ಗಳನ್ನು ಮನ್ನಾ ಮಾಡುವ ಭರವಸೆ ಹೇಗೆ ನೀಡಲು ಸಾಧ್ಯ ಎಂದು ವ್ಯಂಗ್ಯವಾಡಿದ್ದಾರೆ.
ಎಎಪಿ ಎಷ್ಟು ಸ್ಥಾನಗಳಲ್ಲಿ ಸ್ಪರ್ಧಿಸುತ್ತಿದೆ? 22. ಸರ್ಕಾರ ರಚಿಸಲು ನಿಮಗೆ 270 ಕ್ಕಿಂತ ಹೆಚ್ಚು ಸಂಸದರು ಬೇಕು. ನೀವು ಏನು ಖಾತರಿ ನೀಡುತ್ತಿದ್ದೀರಿ? ನೀವು 22 ಸ್ಥಾನಗಳಲ್ಲಿ ಸ್ಪರ್ಧಿಸುತ್ತಿದ್ದೀರಿ ಮತ್ತು ನೀವು ದೇಶಾದ್ಯಂತ ವಿದ್ಯುತ್‌ ಬಿಲ್‌ಗಳನ್ನು ಮನ್ನಾ ಮಾಡುವುದಾಗಿ ಹೇಳುತ್ತಿದ್ದೀರಿ ಇದು ಹೇಗೆ ಸಾಧ್ಯ ಎಂದು ಶಾ ಪ್ರಶ್ನಿಸಿದ್ದಾರೆ.
ಎಎಪಿ ಘೋಷಿಸಿದ 10 ಖಾತರಿಗಳಲ್ಲಿ ದಿನದ 24 ಗಂಟೆ ವಿದ್ಯುತ್‌ ಸರಬರಾಜು, ಉತ್ತಮ ಶಿಕ್ಷಣ ಮತ್ತು ಆರೋಗ್ಯ ಸೌಲಭ್ಯಗಳು ಮತ್ತು ಪ್ರತಿ ವರ್ಷ ಎರಡು ಕೋಟಿ ಉದ್ಯೋಗಗಳ ಸಷ್ಟಿ ಸೇರಿವೆ. ಅಗ್ನಿವೀರ್‌ ಯೋಜನೆಯನ್ನು ಕೊನೆಗೊಳಿಸುವುದಾಗಿ ಮತ್ತು ಸ್ವಾಮಿನಾಥನ್‌ ಆಯೋಗದ ಶಿಫಾರಸುಗಳಿಗೆ ಅನುಗುಣವಾಗಿ ರೈತರು ಬೆಳೆಗಳಿಗೆ ಕನಿಷ್ಠ ಬೆಂಬಲ ಬೆಲೆಯನ್ನು ಪಡೆಯುವುದನ್ನು ಖಚಿತಪಡಿಸಿಕೊಳ್ಳುವುದಾಗಿ ಎಎಪಿ ಭರವಸೆ ನೀಡಿದೆ.
ಚೀನಾ ನಮ ಭೂಮಿಯನ್ನು ಆಕ್ರಮಿಸಿಕೊಂಡಿದೆ ಮತ್ತು ನಾವು ಅದನ್ನು ಅವರ ಆಕ್ರಮಣದಿಂದ ಮುಕ್ತಗೊಳಿಸುತ್ತೇವೆ ಎಂದು ಕೇಜ್ರಿವಾಲ್‌ ನಿನ್ನೆ ಹೇಳಿದ್ದರು ಹಾಗೂ ದೆಹಲಿಗೆ ಸಂಪೂರ್ಣ ರಾಜ್ಯತ್ವ ತಂದು ಕೊಡುವ ಗ್ಯಾರಂಟಿ ನೀಡಿದ್ದರು. ಎಎಪಿ ನಾಯಕ ಕಳೆದ ಚುನಾವಣೆಯಲ್ಲೂ ಇಂತಹ ಸಾಹಸಗಳನ್ನು ಮಾಡಿದ್ದರಿ ಆದರೆ ಅವರು ಕೇವಲ ಒಂದು ಸ್ಥಾನವನ್ನು ಗೆದ್ದಿದ್ದಾರೆ ಎಂದು ಶಾ ಹೇಳಿದರು.
ಕೇಂದ್ರೀಯ ಸಂಸ್ಥೆಗಳನ್ನು ಆಡಳಿತಾರೂಢ ಬಿಜೆಪಿ ದುರುಪಯೋಗಪಡಿಸಿಕೊಂಡಿದೆ ಎಂಬ ಪ್ರತಿಪಕ್ಷಗಳ ಆರೋಪದ ಕುರಿತು ಕೇಳಿದ ಪ್ರಶ್ನೆಗೆ, ಕೇಜ್ರಿವಾಲ್‌ ಅವರು ಇಂತಹ ಆರೋಪಗಳನ್ನು ಮಾಡುತ್ತಿದ್ದರೆ, ಅವರು ಒಂಬತ್ತು ಬಾರಿ ಸಮನ್‌್ಸ ಅನ್ನು ಧಿಕ್ಕರಿಸಿದ್ದಾರೆ. ಬಂಧನದ ಮತ್ತು ನಂತರ ಅವರನ್ನು ಚುನಾವಣಾ ಸಮಯದಲ್ಲಿ ನನ್ನನ್ನು ಬಂಧಿಸಲಾಗಿದೆ ಎಂದು ನಾಟಕವಾಡುತ್ತಿದ್ದಾರೆ ಎಂದು ಶಾ ತಿಳಿಸಿದರು.
ಕೇಜ್ರಿವಾಲ್‌ ಅವರಿಗೆ ಜಾಮೀನು ನೀಡಲಾಗಿಲ್ಲ, ಆದರೆ ಕೇವಲ ಮಧ್ಯಂತರ ಪರಿಹಾರವಾಗಿದೆ ಎಂದು ಶಾ ಹೇಳಿದರು. ತಮ ಬಂಧನ ತಪ್ಪು ಎಂಬುದು ಅವರ ಮನವಿಯಾಗಿತ್ತು. ಸುಪ್ರೀಂ ಕೋರ್ಟ್‌ ಅದನ್ನು ಸ್ವೀಕರಿಸಲಿಲ್ಲ. ನಂತರ ಅವರು ಜಾಮೀನು ಕೋರಿದರು. ನ್ಯಾಯಾಲಯ ಅದನ್ನೂ ಸ್ವೀಕರಿಸಲಿಲ್ಲ.
ನಂತರ ಅವರು ಪ್ರಚಾರಕ್ಕೆ ಅನುಮತಿ ಕೇಳಿದರು. ಸುಪ್ರೀಂ ಕೋರ್ಟ್‌ ಕೆಲವು ಷರತ್ತುಗಳನ್ನು ವಿಧಿಸಿ ಅವರಿಗೆ ರಜೆ ನೀಡಿದೆ ಜೂನ್‌ 1 ಅಥವಾ ಜೂನ್‌ 2 ರಂದು ತಿಹಾರ್‌ (ಜೈಲು) ಗೆ ಹಿಂತಿರುಗಬೇಕು. ಇದು ಅವರ ಪರವಾದ ತೀರ್ಪು ಎಂದು ಹೇಗೆ ಭಾವಿಸುವುದು ಎಂದು ಶಾ ಕೇಳಿದರು.
ದೆಹಲಿಯಲ್ಲಿ ಎಎಪಿ-ಕಾಂಗ್ರೆಸ್‌‍ ಮೈತ್ರಿ ಬಿಜೆಪಿಯ ಚುನಾವಣಾ ಭವಿಷ್ಯಕ್ಕೆ ಹೊಡೆತ ನೀಡಲಿದೆಯೇ ಎಂಬ ಪ್ರಶ್ನೆಗೆ ಉತ್ತರಿಸಿದ ಗಹ ಸಚಿವರು, ಕಳೆದ ಬಾರಿ ಬಿಜೆಪಿ ಪ್ರತಿ ಸ್ಥಾನದಲ್ಲೂ ಶೇ.50 ಕ್ಕಿಂತ ಹೆಚ್ಚು ಮತಗಳನ್ನು ಗಳಿಸಿದೆ, ಆದ್ದರಿಂದ ಎಷ್ಟು ಜನರು ಒಟ್ಟಿಗೆ ಸೇರುತ್ತಿದ್ದಾರೆ ಎಂಬುದು ಮುಖ್ಯವಲ್ಲ ಎಂದಿದ್ದಾರೆ.
ಪ್ರಧಾನಿ ನರೇಂದ್ರ ಮೋದಿ ಅವರು 75 ನೇ ವರ್ಷಕ್ಕೆ ಕಾಲಿಡುತ್ತಿದ್ದಂತೆ ಮುಂದಿನ ವರ್ಷ ನಿವತ್ತಿ ಆಗಲಿದ್ದಾರೆ ಎಂಬ ದೆಹಲಿ ಮುಖ್ಯಮಂತ್ರಿಯವರ ಹೇಳಿಕೆಗೆ ಶಾ, ಅವರನ್ನು ಅಷ್ಟು ಗಂಭೀರವಾಗಿ ಪರಿಗಣಿಸಬೇಡಿ, ಮೋದಿಜಿ ರಾಜಕೀಯದಲ್ಲಿ ಉಳಿಯಲು ಅವರು ಬಯಸುವುದಿಲ್ಲ. ಆದರೆ ನಾನು ಹೇಳಲು ಬಯಸುತ್ತೇನೆ. ನೀವು 2029 ರವರೆಗೆ ಪ್ರಧಾನಿಯಾಗಿರುತ್ತೀರಿ ಮತ್ತು ನಂತರವೂ ಅವರು ಬಿಜೆಪಿಯ ಚುನಾವಣಾ ಪ್ರಚಾರವನ್ನು ಮುನ್ನಡೆಸುತ್ತಾರೆ ಎಂದು ಭರವಸೆ ನೀಡಿದರು.